רוני בר הדס

רוני בר הדס (נולדה ב-6 בדצמבר 1995) היא זמרת-יוצרת, מוזיקאית ומלחינה ישראלית.

ביוגרפיה
בר הדס נולדה בתל אביב בשנת 1995. למדה בתלמה ילין במגמת מוזיקה כזמרת קלאסית, ובצבא שירתה בלהקה צבאית כזמרת וגיטריסטית. אחיה הוא המוזיקאי גיל בר הדס.

קריירה
לאחר השירות הצבאי ניגנה בר הדס בלהקת פוטו מריאנה ובלהקות שליוו את דניאל רובין ויעל איזנברג. היא שיתפה פעולה עם מוזיקאים רבים ביניהם אחיה גיל בר הדס, אביגייל רוז, תומר ישעיהו, יעל שושנה כהן ואחרים. במקביל החלה לעבוד על אלבום הבכורה "Calm the Beast" בשפה האנגלית שהפיקה ביחד עם צח דרורי. באלבום השתתפו בין היתר מתי גלעד, יואב ארבל, מאיה בלזיצמן ואחרים. האלבום יצא בשנת 2020 ובר הדס כתבה והלחינה את כל שיריו. שירי האלבום הושמעו בתחנות רדיו רבות בהן גלגלצ, כאן 88 ואקו 99FM, והוא זכה לביקורות חיוביות בישראל ומחוצה לה. שיר הנושא זכה לצפיות והשמעות רבות במדיה ונכנס לפלייליסט של גלגלצ ולבחירת העורכים של כאן 88.

בר הדס הופיעה עם להקתה ברחבי הארץ, בין היתר בפסטיבלי אינדינגב, יערות מנשה וניגנה בהופעה "תמונת אישה" שהוקדשה לשיריה של תרצה אתר. בפסטיבל הפסנתר ניגנה לצד אלונה טוראל. לבר הדס הוקדשה תוכנית במסגרת ג'אם 88.

בנובמבר 2021 השתתפה יחד עם אחיה, גיל במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי קרן אן, רונה קינן ורבקה מיכאלי ובליווי התזמורת הסימפונית ירושלים.

בראשית שנת 2022 ביצעה עם אחיה גיל את השיר "בלילה" מאת יורם טהרלב. הביצוע הופיע ביעלה ויבוא - פרויקט המחווה לשירי יורם טהרלב שהפיק אייל מזיג.

בפברואר 2022 יצא סינגל ראשון, "Is It Love",  ונכנס לבחירות העורכים של כאן 88.

קישורים חיצוניים

  כתבה באתר המוזיקה, Pulse: Find Your Rhythm
  כתבה וביקורת באתר המוזיקה, It's all Indie

הערות שוליים

זמרות ישראליות
זמרות-יוצרות ישראליות
זמרים-יוצרים ישראלים
זמרות רוק ישראליות
זמרי רוק ישראלים
זמרות פופ ישראליות
זמרי פופ ישראלים
זמרות אינדי ישראליות
מוזיקאיות ישראליות
מוזיקאים ישראלים
מלחינות ישראליות
מלחינים ישראלים
גיטריסטים ישראלים
בסיסטים ישראלים
בסיסטיות ישראליות
בוגרות תלמה ילין
חברות להקות צבאיות ישראליות
זמרים ישראלים
גיטריסטיות ישראליות
בוגרי תלמה ילין
חברי להקות צבאיות ישראליות
זמרות מצו סופרן
ישראליות שנולדו ב-1995
ישראלים שנולדו ב-1995